Nr. L 85/38 De Europæiske Fællesskabers Tidende 31. 3. 92 RÅDETS AFGØRELSE af 2. marts 1992 om indgåelse af samarbejdsaftalen mellem Det Europæiske Økonomiske Fællesskab og en række tredjelande, der deltager i COST, om elleve samordnede aktioner i forbindelse med særprogrammet for forskning og teknologisk udvikling inden for levnedsmiddelvidenskab og -teknologi (FLAIR) (92/182/EØF) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 130 Q, stk. 2, under henvisning til forslag fra Kommissionen (1), i samarbejde med Europa-Parlamentet (2), under henvisning til udtalelse fra Det Økonomiske og Sociale Udvalg (?), og ud fra følgende betragtninger: Rådet har ved beslutning 89/411/EØF (?) vedtaget et særprogram for forskning og teknologisk udvikling inden for levnedsmiddelvidenskab og -teknologi (1989 — 1993) (FLAIR-programmet); ifølge nævnte beslutnings artikel 7 har Kommissionen bemyndigelse til at forhandle aftaler med tredjelande, der deltager i Det Europæiske Samarbejde om Videnskabelig og Teknisk Forskning (COST), og euro- pæiske lande, der har indgået rammeaftaler om videnska- beligt og teknisk samarbejde med Fællesskabet — (1) EFT nr. C 224 af 29. 8. 1991, s. 5. (2) EFT nr. C 326 af 16. 12. 1991, s. 64, og afgørelse af 12. februar 1992 (endnu ikke offentliggjort i Tidende). (?) EFT nr. C 40 af 17. 2, 1992, s. 24. (?) EFT nr. L 200 af 13. 7. 1989, s. 18. TRUFFET FØLGENDE AFGØRELSE: Artikel 1 Samarbejdsaftalen mellem Det Europæiske Økonomiske Fællesskab og en række tredjelande, der deltager i COST, om elleve samordnede aktioner i forbindelse med særpro- grammet for forskning og teknologisk udvikling inden for levnedsmiddelvidenskab og -teknologi (FLAIR) godkendes herved på Fællesskabets vegne. Aftalens tekst er knyttet til denne afgørelse. ÅArtikel 2 Formanden for Rådet bemyndiges til at udpege de perso- ner, der er beføjet til at undertegne aftalen med bindende virkning for Fællesskabet. Udfærdiget i Bruxelles, den 2. marts 1992. På Rådets vegne Joåo PINHEIRO Formand